Document ID: 32009R0898

UREDBA KOMISIJE (ES) št. 898/2009
z dne 25. septembra 2009
o spremembi Priloge II k Uredbi Evropskega parlamenta in Sveta (ES) št. 998/2003 glede seznama držav in ozemelj
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Evropskega parlamenta in Sveta (ES) št. 998/2003 z dne 26. maja 2003 o zahtevah v zvezi z zdravstvenim varstvom živali, ki se uporabljajo za netrgovske premike hišnih živali, in o spremembi Direktive Sveta 92/65/EGS (1) ter zlasti členov 10 in 19 Uredbe,
ob upoštevanju naslednjega:
(1)
Uredba (ES) št. 998/2003 določa zahteve v zvezi z zdravstvenim varstvom živali, ki se uporabljajo za nekomercialne premike hišnih živali, in pravila, ki se uporabljajo za nadzor takih premikov.
(2)
Seznam iz dela C Priloge II k Uredbi (ES) št. 998/2003 določa tretje države in ozemlja, kjer ni stekline, ter tretje države in ozemlja, za katere je bilo ugotovljeno, da tveganje za prenos stekline v Skupnost zaradi premikov hišnih živali iz navedenih tretjih držav in ozemelj ni nič večje kot tveganje, povezano s premiki med državami članicami.
(3)
Za vpis v navedeni seznam mora tretja država predstaviti svoje razmere glede stekline in dokazati, da izpolnjuje nekatere zahteve v zvezi s prijavljanjem suma stekline, sistemom spremljanja, sestavo in organizacijo svojih veterinarskih služb, izvajanjem vseh regulativnih ukrepov za preprečevanje in nadzor stekline ter predpisi o trženju cepiv proti steklini.
(4)
Pristojni organi Svete Lucije so predložili podatke o razmerah glede stekline v navedeni tretji državi in podatke o izpolnjevanju zahtev iz Uredbe (ES) št. 998/2003. Glede na oceno predloženih podatkov se zdi, da Sveta Lucija izpolnjuje ustrezne zahteve iz navedene uredbe in jo je zato treba vključiti v seznam iz dela C Priloge II k Uredbi (ES) št. 998/2003.
(5)
Del C Priloge II k Uredbi (ES) št. 998/2003 je zato treba ustrezno spremeniti.
(6)
Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO UREDBO:
Člen 1
V delu C Priloge II k Uredbi (ES) št. 998/2003 se med vnosa za Kajmanske otoke in Montserrat vstavi naslednji vnos:
„LC
Sveta Lucija“.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 25. septembra 2009

Labels: 0
8
6